《南山》
宋代·吕本中

南山佳有馀，我病不自得。今日饮君家，把酒到曛黑。

秋风浩万顷，凉月挂江色。对此不能欢，何以消偪塞。

人生少如意，百语输一默。喜逢佳主人，略为解羁勒。

欢然有馀味，即此自温克。阳春内空洞，隐如一敌国。

世贤首阳饿，我爱郑朝穆。却怀三年艾，未尽一醉力。

青蝇鬨残暑，小雨频败北。渐须把蟹螯，莫讣舟摧抑。

君看女儿笑，终胜官事逼。残杯盖馀沥，慎勿贷鸡肋。

要看知我真，不独观酒德。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。